
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A NR. 221
                                                           din 19 decembrie 2019
privind aprobarea proiectului „WiFi4EU - Promovarea conectivității la internet în comunitățile locale” şi a cheltuielilor legate de proiect

Consiliul Local al Municipiului Sighișoara, întrunit în ședință ordinară, 
Luând act de proiectul de hotărâre, înregistrat cu nr. 34.344/06.12.2019 și la Consiliul Local Sighișoara cu nr. 35.207/13.12.2019, de referatul de aprobare, înregistrat cu nr. 34.345/06.12.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere că, prin intermediul iniţiativei WiFi4EU, Comisia Europeană doreşte să promoveze accesul gratuit la internet WiFi în spaţii publice precum parcuri, pieţe, clădiri publice, biblioteci, muzee şi centre de sănătate, peste tot în Europa;

Având în vedere oportunitatea de finanţare prin iniţiativa WiFi4EU și cererea de participare în cadrul iniţiativei WiFi4EU, transmisă de Municipiul Sighișoara în data de 04.04.2019, cerere acceptată de către Comisia Europeană;

Având în vedere Acordul de finanţare nr. INEA/CEF/WiFi4EU/2-2019/011944-040292, încheiat între Agenţia Executivă pentru Inovare şi Reţele (INEA), pe de o parte şi Municipiul Sighișoara, pe de altă parte; 

Văzând prevederile Legii nr. 273/2006 privind finanţele publice locale, cu modificările şi completările ulterioare; 
Văzând Raportul de specialitate al Biroului Achiziții, Accesare Fonduri Europene și Management Proiecte, înregistrat cu nr. 34.346/VIII/06.12.2019, prin care se propune aprobarea proiectului „WiFi4EU - Promovarea conectivității la internet în comunitățile locale” şi a cheltuielilor legate de proiect;

   Având în vedere avizele favorabile ale tuturor comisiilor pe domenii de specialitate; 
În temeiul art. 129 alin. (1), alin. (2) lit. „b” și „e”, alin. (9) lit. „a”, art. 139 alin. (1) și alin. (3) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:

Art. 1. Se aprobă proiectul „WiFi4EU- Promovarea conectivității la internet în comunitățile locale” și participarea Municipiului Sighișoara la acest proiect, în vederea finanţării instalării reţelelor de internet WiFi și se însușește Acordul de finanțare nr. INEA/CEF/WiFi4EU/2-2019/011944-040292, încheiat între Agenţia Executivă pentru Inovare şi Reţele (INEA), pe de o parte şi Municipiul Sighișoara, pe de altă parte, prin care s-a atribuit cuponul (voucherul) în valoare de 15.000 EURO.

Art. 2. Se aprobă finanțarea de la bugetul local a cheltuielilor de conectivitate (abonamentul la internet) şi de întreţinere a echipamentelor timp de cel puţin 3 ani, precum şi a tuturor cheltuielilor conexe care pot apărea pe perioada implementării proiectului, în vederea realizării în condiții optime a acestuia.

Art. 3. Se împuternicește domnul Primar, Mălăncrăvean Ovidiu – Dumitru, pentru a semna în numele U.A.T. Municipiul Sighișoara toate documentele necesare implementării proiectului „WiFi4EU - Promovarea conectivității la internet în comunitățile locale”.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara și compartimentele din cadrul aparatului de specialitate al acestuia.

Art. 5. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro. 

PREŞEDINTE DE ŞEDINŢĂ,

  

        Buzogany Erzsebet        

                                        Contrasemnează pentru legalitate

                                                                                           SECRETARUL GENERAL al municipiului,

                     Bizo Anca
(Prezenta s-a adoptat cu 16 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Relații Publice și Comunicare;

  2 ex. Biroul Achiziții, Accesare Fonduri Europene și Management Proiecte;

  1 ex. Biroul Buget, Contabilitate, Salarizare – Direcția Economică;
  1 ex. Serviciul Resurse Umane și Administrare Sistem Informatic;
  1 ex. Serviciul Public Poliția Locală.
12 ex.
B.A.                         

